# Museu de la Confitura

El Museu de la Confitura és un museu gastronòmic inaugurat l'any 2004. Està a la plaça Major de Torrent, al Baix Empordà. La seva creadora és Georgina Regàs, també autora del llibre 70 confitures.
En el seu obrador, s'hi elaboren confitures, melmelades i gelees de més de tres cents sabors. El museu és un espai creat per descobrir tots els secrets que s'amaguen en un pot de confitura. Hi ha confitures per a tots els gustos: de fruites exòtiques o tradicionals, dolces o amargues, clàssiques o desconegudes, etc.
S'hi organitzen cursos per a adults i tallers per a nens de i disposen d'una biblioteca especialitzada i d'una col·lecció de confitures de diferents països.

## Premis i reconeixements
### Medalles al Dalemain Marmalade Festival

* 2010: or per la melmelada de cumquat. A més del premi la famosa casa Fortnum & Mason proveïdor reial britànic en va encarregar-ne per a la seva botiga de luxe de Londres.
* 2011: bronze per la melmelada de taronja amarga
* 2012: plata per la melmelada de llimona i a melmelada de taronja amb Grand Marnier; bronze per la melmelada de taronja amarga i xocolata
* 2013: bronze per la melmelada de taronja amarga
* 2014: or per la gelea de taronja amarga, plata per la melmelada de taronja amarga; bronze: melmelada de taronja sanguina; bronze melmelada de taronja amb romaní i pebre negre de Rimbas
* 2015: or per la melmelada de taronja amarga; bronze per la melmelada d'aranja i Beefeater
* 2016: plata per la melmelada de taronja amarga (fine cut), plata per la melmelada de taronja amb caviar cítric; menció especial del jurat per la melmelada de taronja dolça; menció especial del jurat per la melmelada de llima i llimona

### Altres premis i reconeixements

* 2009: Premi Gourmand per la primera edició en castellà del llibre 70 confituras
* 2012: premi Timó d'Argent a Georgina Regàs atorgat per la Unió d'Empresaris d'Hostaleria i Turisme de la Costa Brava
* 2013: Tercer Premi Germán Arrien a Georgina Regàs
* 2013: Premi Gourmand al millor llibre de cuina il·lustrat d'Espanya del 2012 pel llibre Els Secrets de les Confitures, escrit conjuntament per Georgina Regàs i Pere Castells
* 2015: Premi Mercader a Georgina Regàs atorgat pel Fòrum Gastronòmic de Girona
* 2016: Segell de Qualitat Girona Excel·lent per la conserva de tomàquet, formatge d'ovella de Mas Marcè i flor d'orenga dins de la categoria Almívars i Conserves – Especialitats Singulars

## Referències

* ↑ «Museu de la confitura». Vallès Mercat, 08-06-2020. [Consulta: 12 desembre 2023].
* ↑ AADD. Museus i Centres de Patrimoni Cultural a Catalunya. Barcelona: Departament de Cultura de la Generalitat de Catalunya, 2010, p. 124. ISBN 84-393-5437-1.
* ↑ Garcia-Arbós, Salvador. «Per a mi, anar al Bocaccio era anar al despatx». El Punt, 20-02-2011. [Consulta: 22 febrer 2011].
* ↑ El museu de la confitura
* ↑ Bosch, Imma «El Museu de la Confitura produeix 70.000 pots anuals». El Punt Avui, 23-04-2014.
* 1 2 «Publicació Museus i Col·leccions del Baix Empordà». Consell Comarcal del Baix Empordà, 2016. Arxivat de l'original el 2016-08-20. [Consulta: 15 novembre 2016].
* ↑ Heras, Javier «Reportaje | Dios salve a la mermelada» (en castellà). El País [Madrid], 09-05-2010. ISSN: 1134-6582. «Tal vez en el futuro se señale 2010 como otra fecha clave. El año en que una catalana sedujo a los jueces británicos. Georgina Regàs, de 77 años, descubrió su vocación en Londres, de joven.»
* ↑ Bosch, Imma «El museu de la confitura rep tres premis més». El Punt Avui, 16-03-2012, pàg. 39.
* ↑ «Award Winner's Archive» (en anglès). The Dalemain Estate. Arxivat de l'original el 2017-10-24. [Consulta: 5 setembre 2017].
* ↑ «El Museu de la Confitura de Torrent s'emporta 4 premis al Dalemain Marmalade Festival». Xip TV - L'informatiu Costa Brava, 18-03-2014. [Consulta: 26 febrer 2018].
* ↑ Bosch, Imma «El Museu de la Confitura rep dos nous premis». El Punt Avui, 07-04-2015, pàg. 36.
* ↑ «2016 Award Winners» (en anglès). The Dalemain Estate, 2016. Arxivat de l'original el 2017-10-24. [Consulta: 5 setembre 2017].
* ↑ «Turisme de la UdG rep el Timó d´Or a la festa de l'Hostaleria». Diari de Girona, 17-10-2012. «El guardó d'argent és per a Georgina Regàs per la seva tasca de divulgació de la gastronomia catalana»
* ↑ «Entregado el tercer premio Germán Arrien a Georgina Regàs» (en castellà). Slow Food España, 26-03-2012. [Consulta: 5 setembre 2017].
* ↑ «Premi Gourmand 2012». Museu de la Confitura. Arxivat de l'original el 2017-09-05. [Consulta: 5 setembre 2017].
* ↑ «Georgina Regàs rep el Premi Mercader al Fòrum Gastronòmic 2015 | Museu de la Confitura». Museu de la Confitura. Arxivat de l'original el 2017-09-05. [Consulta: 5 setembre 2017].

## Enllaços externs

* «El documental del Museu - Part 1» (vídeo).
* «El Museu de la Confitura». Museus. Turisme Baix Empordà. Arxivat de l'original el 2018-02-27. [Consulta: 26 febrer 2018].
* «Dalemain House & Garden» (en anglès), 2016.